**કથા સૌરભ...**

એક મોટું શહેર હતું.

ત્યાં રહે એક ભાઈ, નામ તેનું અમથાલાલ.

દર વરસની જેમ જ આ સાલ પણ દિવાળી આવી. પરંતુ આ વરસની દિવાળી તેણે ખૂબ જ ભવ્ય રીતે ઉજવી. ભાઈ-બેન-પત્ની-પુત્ર પરિવારને ઊંચી કિંમતની વસ્તુઓ ભેટ આપી. ખૂબ જ જલસો કર્યો. પોતાની પાસે આટલો પૈસો હતો નહીં. પણ ઉછીનું લાવી-લાવીને તેણે આ દિવાળી ઉજવી.

થોડોક સમય વીત્યા પછી એક-એક લેણદારો આવવા માંડ્યા અને ઉઘરાણી કરવા લાગ્યા. એની પાસે કોઈ એવી સવલત નથી ન હતી કે તે દેણું ચૂકવી શકે.

એણે ઘણાં પ્રયત્નો કરી જોયા, પણ ક્યાંયથી કશુંય પ્રાપ્ત થયું નહીં.

છેવટે હારી-થાકીને તે પોતાના મિત્ર અને વકીલ એવા રૃપચંદ પાસે ગયો. પોતાનો બધો જ વ્યતિકર સંભળાવ્યો અને કહ્યું 'દોસ્ત ! હવે મને આમાંથી ઉગાર.'

રૃપચંદે કહ્યું 'હું તને મદદ નહીં કરું, તો બીજું કોણ કરશે ? વળી અત્યારે આ પરિસ્થિતિમાં તને મદદ નહીં કરું તો પછી ક્યારે કરીશ ? આફત સમયે જે કામ આવે તે જ તો છે સાચો દોસ્ત. બાકી, મુશ્કેલી સમયે જમીનદોસ્ત કરનારા દુશ્મનોનો તો આ જગતમાં રાફડો ફાટેલો છે.'

અને પછી કંઈક યાદ આવતા રૃપચંદે વાતનો વળાંક લેતાં કહ્યું 'મને આના અનુસંધાનમાં એક વાર્તા યાદ આવી ગઈ.'

'કઈ વાર્તા ?'

'વરસો પહેલાં એક માણસે પોતાના વેપાર માટે ઘણાં લોકો પાસેથી ઉછીના પૈસા લીધા. ત્યારબાદ તે પૈસા સંતાડી દીધા અને અફવા ફેલાવી કે તેને ધંધામાં ખૂબ જ મોટી ખોટ આવી છે અને ધંધો સમેટી લેવાની તૈયારીમાં છે. તેથી જેણે જેણે ઉછીના પૈસા આપ્યા હતા તે બધાં પાછા આપવા દબાણ કરવા લાગ્યા.'

આથી તે માણસ પોતાના એક દોસ્તને મળ્યો, કે જે વકીલ હતો. એણે પોતાની બધી સાચી વાત રજૂ કરી. વકીલ પણ ચાલાક હતો. એણે કહ્યું ઃ 'એક કામ કર. જે કોઈ પણ ઉછીના પૈસા લેવા માટે આવે, ત્યારે તારે માત્ર બેં... બેં... જ કહેવાનું. બીજું કશું જ કરવાનું નહીં. હું જાહેર કરી દઈશ કે ફલાણાભાઈના ધંધામાં મોટી ખોટ ખાવાને કારણે પાગલ થઈ ગયા છે અને અહીં બધાં આવીને તને જોશે. તું બેં... બેં... સિવાય બીજું કંઈ જ કરશે નહિ. તેથી લોકો તને ગાંડો સમજીને પાછા ફરી જશે.'

**આ... રુપિયો !**

કાગળનો હોય કે લોઢાનો, વજનવાળો છે આ રુપિયો,

સુખશાંતિને પાછળ રાખી, મગજ બગાડતો આ રુપિયો,

લાંચરુશ્વત અને ભ્રષ્ટાચારની ભાષા છે આ રુપિયો,

એનાથી સૌ કામ કરે છે સૌથી મોટો બન્યો આ રુપિયો,

કાળાને પણ સુંદરી અપાવે એવો છે આ રુપિયો,

કુડા ને રુડા મનાવે, એવો રુપાળો આ રુપિયો,

એના વગર સઘળું અંધારું, ચળકાટ છે આ રુપિયો,

વગર અક્કલે માન અપાવે, અભિમાની આ રુપિયો,

મંદિરમાં ભગવાન પાસે પેટીમાં પડ્યો છે આ રુપિયો,

ભગવાનની સાથે સાથે પૂજનીય બન્યો છે આ રુપિયો,

સંબંધ, લાગણી, પ્રેમને બાયપાસ કરે છે આ રુપિયો,

કલયુગમાં સૌ પ્રેમથી બોલે, સૌથી મોટો છે આ રુપિયો,

સૌ કહે છે મારો મારો, પણ કોઈનો નથી આ રુપિયો,

આ જ ભવે મારો, કાલે બીજાનો પડ્યો રહેશે આ રુપિયો.